Êducâtion

L'êducâtion () peut êt' dêfinni coumme chennechîn:

 un mouoyen d'pâsser l'héthitage tchultuthelle dans eune c'meunauté
 l'întroduction ès jannes gens dé manniéthes méthitouaithes dé pensée et d'action
 l'encouothagement d'la craîssance pèrsonnelle

Nou n'est pon d'avis en génétha entouor tch'est qu'l'êducâtion dévthait êt', et ches dêfinnitions couvrent lé tèrrain du d'saccord. Y'en a tchi craient qu'lé maît' est l'pus împortant, l'autorité tchi baille et transmet ses connaîssances. Y'en a tchi craient qu'l'êtudgiant est l'pus împortant, l'chein tchi s'dêv'loppe ofûche atout l'aîgue et l'avis du maît'. Entre ches deux avis, noui considéthe qué l'êducâtion est eune întèraction dêv'loppementale entre les maît' et l's êtudgiants.

L'êducâtion d'un p'tit êfant c'menche dans la fanmil'ye épis dans sa c'meunauté: la couôthinn'nie, les vaîthîns, les chefs. L's êcoles, les associâtions, les parchonn'nies, les collèges, les unnivèrsités et d'aut's înstitutions peuvent aîdgi l'êducâtion.